**Aiškinamasis raštas**

**PRIE SAVIVALDYBĖS TARYBOS SPRENDIMO „dėl NEKILNOJAMOJO TURTO AUKŠTOJI G. 13, KLAIPĖDOJE, PIRKIMO” projekto**

**Sprendimo projekto esmė, tikslai ir uždaviniai**. Šio sprendimo projekto tikslas – pavesti Klaipėdos miesto savivaldybės administracijos direktoriui organizuoti negyvenamosios patalpos – pašto Aukštoji g. 13, Klaipėdoje, pirkimo procedūras.

**Projekto rengimo priežastys ir kuo remiantis parengtas sprendimo projektas.**

AB Lietuvos paštas (toliau Bendrovė) nuosavybės teise valdo negyvenamąsias patalpas Aukštoji g. 13, Klaipėdoje (toliau Pašto patalpos). Šiose patalpose veikė Bendrovės pašto padalinys. Šiuo metu Pašto patalpos yra nenaudojamos, patalpų techninė būklė yra labai bloga. Bendrovė nurodė, kad pašto veiklos šiose patalpose neplanuojama vykdyti ir patalpas numatoma parduoti. Bendrovė nurodė, kad patalpų pardavimo kaina yra 87200 Eur.

Nurodytose Pašto patalpose yra kilnojamos meninės interjero detalės (stalai, kėdės, šviestuvai, meniniai darbai, sieninės dekoracijos). Taip pat šiose patalpose buvo susiklosčiusi tradicija lankytis turistams.

Klaipėdos miesto savivaldybės tarybos kolegija 2017-07-05 posėdyje Pašto patalpų pirkimui.

Klaipėdos miesto savivaldybės administracija, atsižvelgdama į nurodytas aplinkybes, parengė šį Tarybos sprendimo projektą.

Klaipėdos miesto savivaldybė, įsigijusi šias patalpas, jas galėtų perduoti Mažosios Lietuvos istorijos muziejui. Šiose patalpose galėtų būti įrengta muziejaus ekspozicija pašto tematika. Taip pat šalia Pašto patalpų veiklą vykdo savivaldybės biudžetinės įstaigos Klaipėdos kultūrų komunikacijų centras, Klaipėdos etnokultūros centras, šalia veikia Parodų rūmai. Pašto patalpos patenka į bendrą kultūrinį senamiesčio centrą.

Pažymime, kad įsigijus patalpas, turės būti investuojama į šių patalpų remontą ir pritaikymą. Išlaidos remontui ir pritaikymui sudarytų ne mažiau kaip 120000 Eur.

**Kokių rezultatų laukiama.** Savivaldybė įsigytų patalpas, kurios patenka į senamiesčio teritoriją ir yra šalia kitų savivaldybės kultūros paskirties objektų

**Sprendimo projekto rengimo metu gauti specialistų vertinimai.** Negauta.

**Išlaidų sąmatos, skaičiavimai, reikalingi pagrindimai ir paaiškinimai.** Nėra.

**Lėšų poreikis sprendimo įgyvendinimui.** Pašto patalpų įsigijimo ir remonto išlaidos sudarytų apie 207000 Eur.

**Galimos teigiamos ar neigiamos sprendimo priėmimo pasekmės.** Teigiamos pasekmės – Savivaldybė nuosavybės teise įsigyja nekilnojamąjį turtą Neigiamos pasekmės – reikalingos savivaldybės biudžeto lėšos patalpų įsigijimui ir remontui.

Turto skyriaus vedėjas Edvardas Simokaitis